smcproject/ml-wiki-sentences huggingface dataset:
കൊടുങ്ങല്ലൂർ കുഞ്ഞിക്കുട്ടൻ തമ്പുരാൻ കോട്ടക്കൽ ‍വെച്ച് മഹാഭാരതം തർജ്ജമ ചെയ്യുമ്പോൾ കേട്ടു പകർക്കാനായി നാരായണനമ്പി മൂന്നു കൊല്ലത്തോളം കോട്ടയ്ക്കൽ താമസിക്കുകയുണ്ടായി.
അന്നൊരിയ്ക്കൽ നമ്പി ഏതോ കോടതിയാവശ്യത്തിന്നായി പോയ അവസരത്തിൽ തമ്പുരാൻ പി. വി. കൃഷ്ണവാരിയർക്കയച്ച കുറിപ്പിലുള്ള “ നാരായണൻ നമ്പിയെ നമ്പറിന്നായ്
നേരായയച്ചിട്ടെഴുതാൻ തുടങ്ങി നാരായണൻ ചക്രമെടുത്തു ചാടു- ന്നോരാ സ്ഥലം ചിത്രവിചിത്രമത്രേ ”
എന്ന ശ്ലോകം ഉള്ളൂർ തന്റെ സാഹിത്യചരിത്രത്തിൽ ഉദ്ധരിച്ചിട്ടുണ്ടു്.
കടത്തനാട്ടു ഉദയവർമ്മത്തമ്പുരാന്റെ സാഹിത്യപ്രസ്ഥാനത്തിലും നമ്പിയുടെ സാന്നിധ്യമുണ്ടായിരുന്നു, കല്ല്യാണസൗഗന്ധികം സ്വാത്മനിരൂപണം എന്നീ ഖണ്ഡകാവ്യങ്ങളും യയാതിചരിതം സുമംഗലീചരിതം എന്നീ നാടകങ്ങളും തമ്പുരാന്റെ പ്രോത്സാഹനത്തോടെ എഴുതിയതാണു്; കവനോദയത്തിൽ കല്യാണസൗഗന്ധികവും സ്വാത്മനിരൂപണം എന്ന വേദാന്തഗ്രന്ഥവും പ്രസിദ്ധപ്പെടുത്തിയിട്ടുണ്ടു്.
“1083 മുതൽ നിലമ്പൂർ കോവിലകത്ത് അപ്പുക്കുട്ടൻ തമ്പുരാന്റെ മക്കളെ പഠിപ്പിക്കാനായി നമ്പി നിയുക്തനായി.
അക്കാലത്താണദ്ദേഹം ഇംഗ്ലീഷിൽ അവഗാഹം നേടിയതു്.
ബങ്കിംചന്ദ്ര ചാറ്റർജിയുടെ ‘ചന്ദ്രശേഖരൻ’ തർജ്ജമ ചെയ്തു പ്രസിദ്ധീകരിച്ചതും അക്കാലത്തായിരുന്നു.
“1086-നു് മേൽ നാലു കൊല്ലം കോട്ടയ്ക്കൽ ലക്ഷ്മീസഹായം പ്രസ്സിൽ പി. വി. കൃഷ്ണവാരിയരുടെ സഹായിയായി ജോലി നോക്കി. അന്ന് കോട്ടയ്ക്കൽ നിന്ന് ധന്വന്തരി, ലക്ഷ്മീവിലാസം, ജന്മി, കവനകൗമുദി എന്നീ നാലു മാസികകൾ പ്രസിദ്ധീകരിച്ചിരുന്നു. അവയിലെല്ലാം നമ്പിയുടെ ലേഖനങ്ങൾ കാണാം. പത്രാധിപജോലിയും നമ്പി നിർവഹിച്ചുപോന്നു. കവനകൗമുദിയിൽ നമ്പിയുടെ ലഘുകൃതികൾ ധാരാളം കാണാനുണ്ടു്. അക്കാലത്താണ് നമ്പി ബുദ്ധമതത്തിലെ സുപ്രസിദ്ധമായ ധർമ്മപദം എന്ന ഗ്രന്ഥം ഭാഷാന്തരീകരിച്ചതു്” (ഉള്ളൂർ സാഹിത്യചരിത്രം).
1090-ൽ വീണ്ടും നമ്പി നിലമ്പൂർ കോവിലകത്തു താമസം തുടങ്ങി.
1096-ൽ തൃശ്ശൂരിൽ അന്തരിച്ച നിലമ്പൂർ വലിയ രാജാവിന്റെ കുട്ടികളെ ഇംഗ്ലീഷും സംസ്കൃതവും പഠിപ്പിക്കുകയായിരുന്നു പ്രവൃത്തി.
അക്കാലത്താണു് നമ്പി ആർ. സി. ഡട്ടിന്റെ ‘മാധവീകങ്കണം’ തർജ്ജമ ചെയ്ത് പ്രസിദ്ധീകരിച്ചതു്.
1096-ൽ മലബാർ ലഹളക്കാലത്ത് നിലമ്പൂർ വിട്ടതിന്നു ശേഷം നാരായണനമ്പി കോഴിക്കോട്ടെത്തി, പുളിയമ്പറ്റെ ബാരിസ്റ്റർ കൃഷ്ണൻ നായർ നടത്തിയിരുന്ന മനോരമ പത്രത്തിന്റെ സഹപത്രാധിപരായി.
കുറച്ചു കാലത്തിന്നു ശേഷം ശ്രീ. സി. കൃഷ്ണൻ വക്കീൽ നടത്തിയിരുന്ന മിതവാദിയുടെ സഹപത്രാധിപസ്ഥാനത്തേയ്ക്കു മാറി.
നമ്പിയുടെ ബുദ്ധമതപ്രതിപത്തിയാവാം ഇതിന്നു കാരണമെന്നു ഉള്ളൂർ അനുമാനിക്കുന്നു.
നിര്യാണം
1099-ൽ നമ്പിയ്ക്കു് വസൂരിരോഗം പിടിപെട്ടു.
ശ്രീ സി. കൃഷ്ണൻ വക്കീലിന്റെ മേൽനോട്ടത്തിലായിരുന്നു ചികിത്സയും ശുശ്രൂഷയും.
അദ്ദേഹത്തിന്റെ ചേവായൂർ ബംഗ്ലാവിലായിരുന്നു കിടന്നിരുന്നതു്.
രോഗം മൂർഛിച്ചു.
1099 മകരത്തിൽ വിശാഖത്തുന്നാൾ നിര്യാതനായി.
ജീവിച്ചകാലമത്രയും നമ്പി പഠിയ്ക്കാനും പഠിപ്പിയ്ക്കാനും സാഹിത്യസേവനത്തിനും പത്രപ്രവർത്തനത്തിനും ഉപയോഗിച്ചു.
തന്റെ സ്വധർമ്മത്തിൽത്തന്നെ അദ്ദേഹം മുഴുകിയിരുന്നു.
ഇരുപതാം നൂറ്റാണ്ടിന്റെ പ്രഥമപാദത്തിലെ പത്രപ്രവർത്തകന്മാരുടെയിടയിൽ സ്മരണീയമായ ഒരു പേരാണു് “നാരായണ നമ്പി.”
ഈ ലഘുജീവചരീത്രത്തിന്നവലംമ്പം, കെ. വി. അച്യുതൻനായർ നാരായണനമ്പിയുടെ ധർമ്മപദം വിവർത്തനത്തിൽ എഴുതിയ “മധുരസ്മരണകൾ” എന്ന ആമുഖലേഖനമാണു്.
കൃതികൾ നാടകങ്ങൾ
യയാതിചരിതം
സുമംഗലീചരിതം
ശാർങ്ഗധരചരിത്രം കാവ്യങ്ങൾ
സ്വാഹാ സുധാകരം
ആർദ്രാ പ്രബന്ധം
കല്യാണസൗഗന്ധികം
ശ്രീബുദ്ധൻ
സ്വാത്മനിരൂപണം തർജ്ജുമ
ധർമ്മപദം
ബുദ്ധമതദർപ്പണം (ജിനരാജദാസൻ)
ചന്ദ്രശേഖരൻ (ബങ്കിംബാബു)
മാധവീകങ്കണം (ആർ. സി. ഡട്ട്)
നീതിബോധകഥകൾ (ജാതകകഥകൾ) നോവൽ
സുകുമാരി
ആനന്ദപുരം
വനജം (അച്ചടിച്ചിട്ടില്ല) കഥകൾ
സരസകഥകൾ
തേവലക്കര ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Thevalakkara_Gramapanchayat
കൊല്ലം ജില്ലയുടെ വടക്കുപടിഞ്ഞാറുള്ള കരുനാഗപ്പള്ളി താലൂക്കിൽ ചവറ ബ്ളോക്കിൽ ഓണാട്ടുകര കാർഷികമേഖലയുടെ തെക്കുഭാഗത്തായാണ് തേവലക്കര പഞ്ചായത്ത് സ്ഥിതി ചെയ്യുന്നത്.
15.71 ചതുരശ്രകിലോമീറ്റർ വിസ്തീർണ്ണമുള്ള തേവലക്കര പഞ്ചായത്ത് ചവറ ബ്ളോക്കിലെ സാമാന്യം വിസ്തൃതി കൂടിയ പഞ്ചായത്തുകളിലൊന്നാണ്.
45,000-ത്തിനു മുകളിൽ ജനസംഖ്യയുള്ള ഈ പഞ്ചായത്ത് ജനസാന്ദ്രതയിലും മുന്നിലാണ്.
തേവലക്കര പഞ്ചായത്തിൽ ഒരു ചതുരശ്രകിലോമീറ്ററിനുള്ളിൽ ഏകദേശം 3000-ത്തോളം ആളുകൾ തിങ്ങിപ്പാർക്കുന്നു.
അഷ്ടമുടിക്കായലിന്റെ ഓരത്ത് സ്ഥിതി ചെയ്യുന്ന തേവലക്കര പഞ്ചായത്ത് തെങ്ങിൻതോപ്പുകളും വയലേലകളും നിറഞ്ഞു പ്രകൃതിരമണീയമായ ഭൂപ്രദേശമാണ്.
കല്ലടയാറിന്റെയും അഷ്ടമുടി കായലിന്റെയും സംഗമം ഇവിടെയാൺ.
പടിഞ്ഞാറുഭാഗത്ത് പന്മന, ചവറ, തെക്കുംഭാഗം എന്നീ പഞ്ചായത്തുകളും അഷ്ടമുടിക്കായലും തെക്കുഭാഗത്ത് പൂർണ്ണമായും അഷ്ടമുടിക്കായലും, കിഴക്കുഭാഗത്ത് പടിഞ്ഞാറേക്കല്ലട, മൈനാഗപ്പള്ളി എന്നീ പഞ്ചായത്തുകളും വടക്കുഭാഗത്ത് തൊടിയൂർ പഞ്ചായത്ത് എന്നിവയാണ് തേവലക്കര പഞ്ചായത്തുമായി അതിർത്തി പങ്കു വയ്ക്കുന്ന പ്രദേശങ്ങൾ.
വാർഡുകൾ പടിഞ്ഞാറ്റിന്ക0ര വടക്ക് പടിഞ്ഞാറ്റിന്കര കിഴക്ക് നടുവിലക്കര മുളളിക്കാല അരിനല്ലൂർ പടിഞ്ഞാറ് അരിനല്ലൂർ വടക്ക് അരിനല്ലൂർ അരിനല്ലൂർ തെക്ക് പടപ്പനാൽ മുളളിക്കാല തെക്ക് കോയിവിള കിഴക്ക് കോയിവിള തെക്ക് കോയിവിള പടിഞ്ഞാറ് പുത്തൻസങ്കേതം തെക്ക് പയ്യംകുളം പുത്തൻസങ്കേതം വടക്ക് കോയിവിള വടക്ക് പാലയ്ക്കൽ പാലയ്ക്കൽ തെക്ക് മൊട്ടക്കൽ നടുവിലക്കര തെക്ക് പാലയ്ക്കൽ വടക്ക് പടിഞ്ഞാറ്റിൻകര തെക്ക് സ്ഥിതിവിവരക്കണക്കുകൾ ജില്ല കൊല്ലം ബ്ലോക്ക് ചവറ വിസ്തീര്ണ്ണം 15.71 ചതുരശ്ര കിലോമീറ്റർ ജനസംഖ്യ 37717 പുരുഷന്മാർ 18581 സ്ത്രീകൾ 19136 ജനസാന്ദ്രത 2401 സ്ത്രീ : പുരുഷ അനുപാതം 1030 സാക്ഷരത 87.65% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/thevalakkarapanchayat Archived 2014-08-14 at the Wayback Machine .
തേറ്റമല
ദക്ഷിണേന്ത്യയിലെ ഒരു ചെറിയ സംസ്ഥാനമായ കേരളത്തിലെ പന്ത്രണ്ടാമത്തെ ജില്ലയായ വയനാട് ജില്ലയിലെ മാനന്തവാടിക്കടുത്തുള്ള ഒരു ഗ്രാമമാണ് തേറ്റമല.
പ്രകൃതി മനോഹരമായ ഈ ഗ്രാമത്തിൽ 250 ലേറെ കുടുംബങ്ങൾ താമസിക്കുന്നുണ്ട്.
ബ്രിട്ടീഷ് ഭരണകാലത്തു നിർമിച്ച മൂവായിരം ഏക്കറിലേറെ വിസ്തൃതിയുള്ള ഒരു തേയില എസ്റ്റേറ്റ് ഇവിടെയുണ്ട്.
കൂടാതെ ഒരു ഗവൺമെന്റ് ഹൈസ്‌കൂൾ, ആശുപത്രി, ജുമാ മസ്ജിദ്, ചർച്, വിഷ്ണു ക്ഷേത്രം എന്നിവയെല്ലാം ഇവിടെയുണ്ട്.
മാനന്തവാടി നിന്നും 11 കിലോമീറ്റർ, കോഴിക്കോട് നിന്നും 84 കിലോമീറ്റർ വീതം സഞ്ചരിച്ചാൽ ഇവിടെയെത്താം.
നീലച്ചുട്ടി ഇംഗ്ലീഷ് വിലാസം https://ml.wikipedia.org/wiki/Aciagrion_occidentale
Green-striped Slender Dartlet - നീലച്ചുട്ടി ,ആൺതുമ്പി Aciagrion occidentale-നീലച്ചുട്ടി, പെൺ തുമ്പി Green-striped Slender Dartlet ,Aciagrion occidentale Green-striped Slender Dartlet,Aciagrion occidentale from koottanad Palakkad
നീണ്ടു മെലിഞ്ഞ ഉദരമുള്ള നിലത്തൻ കുടുംബത്തിൽ ഉള്ള സൂചിത്തുമ്പി ഇനത്തിൽപ്പെട്ട ഒരിനം ചെറിയ തുമ്പിയാണ് നീലച്ചുട്ടി - Green-striped Slender Dartlet (ശാസ്ത്രീയനാമം:- Aciagrion occidentale ) .
നാട്ടിൻപുറങ്ങളിലും വനപ്രദേശങ്ങളിലും ചതുപ്പുകളോടു ചേർന്നുള്ള കുറ്റിക്കാടുകളിൽ പൊതുവായി ഇവയെ കാണപ്പെടുന്നു.
ചെറിയ കൂട്ടങ്ങളായിട്ടാണ് കണ്ടു വരുന്നത്.
ഇളം നീല നിറത്തിലുള്ള കണ്ണുകളുടെ മുകൾഭാഗം കറുപ്പാണ്.
തലയുടെ മുകളിൽ കണ്ണുകളെ തമ്മിൽ ബന്ധിപ്പിച്ചുകൊണ്ട് ഇളം നീല വരയുണ്ട് .
ദുർബലശരീരിയാനെങ്ങിലും ഉയർന്നുപൊങ്ങി കാറ്റിൻറെ സഹായത്താൽ ഏറെദൂരം സഞ്ചരിക്കാനുള്ള കഴിവുണ്ട് .
ചിത്രശാല ആൺതുമ്പി ആൺതുമ്പി ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ നീലച്ചുട്ടി എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
നീലച്ചുട്ടി എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
നീലഗിരി മലയോര തീവണ്ടിപ്പാത ഇംഗ്ലീഷ് വിലാസം https://ml.wikipedia.org/wiki/Nilgiri_Mountain_Railway
തമിഴ്‌നാട് സംസ്ഥാനത്തെ പട്ടണങ്ങളായ മേട്ടുപ്പാളയം , ഊട്ടി എന്നിവയെ ബന്ധിപ്പിക്കുന്ന മലയോര തീവണ്ടിപ്പാതയാണ് നീലഗിരി മലയോരതീവണ്ടിപ്പാത എന്നറിയപ്പെടുന്നത്.
ഇത് നീലഗിരി മലനിരകളിലൂടെ നിർമ്മിച്ചിരിക്കുന്ന തീവണ്ടിപ്പാതയാണ്.
റാക്ക് റെയിൽ‌വേ പാതകൾ ഉപയോഗിക്കുന്ന ഇന്ത്യയിലെ ഒരേയൊരു തീവണ്ടിപ്പാതയാണ് ഇത്.
യുനസ്കോയുടെ ലോക പൈതൃക പട്ടികയിൽ ഉൾപ്പെട്ടതിനാൽ പൈതൃക തീവണ്ടി എന്നും അറിയപ്പെടുന്നു.
മണിക്കൂറിൽ ശരാശരി 10.4 കിലോമീറ്റർ വേഗതയിൽ മാത്രം സഞ്ചരിക്കുന്നതിനാൽ ഇന്ത്യയിലെ ഏറ്റവും വേഗം കുറഞ്ഞ തീവണ്ടിയാണിത്.
സമുദ്ര നിരപ്പിൽനിന്ന് 330 മീറ്റർ ഉയരത്തിലുള്ള മേട്ടുപ്പാളയത്തുനിന്ന് 46 കിലോമീറ്റർ അകലെ സമുദ്രനിരപ്പിൽനിന്ന് 2200 മീറ്റർ ഉയരത്തിലുള്ള ഊട്ടിയിലേക്കാണ് ഈ വിനോദസഞ്ചാര തീവണ്ടി സഞ്ചരിക്കുന്നത്.
നാലര മണിക്കൂറാണ് സ‍ഞ്ചാരസമയം.
ലോക പൈതൃക സ്മാരകങ്ങളിലൊന്നായി ഇതിനേയും ഡാർജിലിങ്ങിലെ ഹിമാലയൻ റെയിൽവേയേയും യുനസ്കോ  തിരഞ്ഞെടുത്തിട്ടുണ്ട് ചരിത്രം ലോകപൈതൃകസ്മാരകമായി പ്രഖ്യാപിച്ചുകൊണ്ടുള്ള ഫലകം - കുന്നൂർ സ്റ്റേഷനിൽ നിന്നും
ഇന്ത്യയിലെ മലയോരതീവണ്ടിപാതകളിൽ ഏറ്റവും പുരാതന പാതകളിൽ ഒന്നായ ഇതിന്റെ നിർമ്മാണപ്രവർത്തനങ്ങൾ തുടങ്ങിയത് 1854 ലായിരുന്നു .
നീണ്ട ഇടവേളക്ക് ശേഷം പിന്നീട്  പ്രവർത്തനം പുനഃരാരംഭിച്ചത് 1899 ലാണ്.
മദ്രാസ് റെയിൽ‌വേ കമ്പനിയാണ്‌ ബ്രിട്ടീഷ് കാലഘട്ടത്തിൽ ഇതിന്റെ പ്രവർത്തനം നടത്തിയിവന്നത്.
നീരാവി എൻ‌ജിനുകൾ ഉപയോഗിച്ചുള്ളതായിരുന്നു ഈ പാതയിലെ ട്രൈനുകൾ.
ജൂലൈ 2005 ൽ യുനെസ്കോ നീലഗിരി മലയോര തീവണ്ടിപ്പാതയെ  ലോകപൈതൃകസ്മാരകപട്ടികയിൽപ്പെടുത്തി.
ഇത് പൈതൃകസ്മാരകപ്പട്ടികയിൽ പെടുത്തിയതിനുശേഷം ഇതിന്റെ നവീകരണപ്രവർത്തനങ്ങൾ നിർത്തിവക്കപ്പെട്ടു.
നിർമ്മാണപ്രവർത്തന ഘട്ടങ്ങൾ രണ്ട് ട്രാക്കിനിടയിലെ റാക് റാകിന്റേയും പീനിയനിന്റേയും പ്രവർത്തനം റാക്കും റാക്കിന്റെ പ്രവർത്തനവും
ഇതിന്റെ പാതയുടെ വീതി 1 വലിപ്പത്തിൽ മീറ്റർ ഗേജ് ആണ്.
മേട്ടുപ്പാളയത്തിനും കുന്നൂരിനും ഇടക്ക് തീവണ്ടി റാക് സിസ്റ്റം ഉപയോഗിച്ചാണ് ഓടുന്നത്.
ഇവിടത്തെ റാക്ക് സിസ്റ്റം ആൾട്ടർനേറ്റ് ബയ്റ്റിങ്ങ് ടീത്ത് രീതിയിലുള്ളതാണ്.
വലിയ കയറ്റങ്ങൾ കയറാൻ നീരാവി കൊണ്ട് പ്രവർത്തിക്കുന്ന 'X' ക്ലാസ്സിൽ പെടുന്ന എൻ‌ജിനുകളാണ് ഉപയോഗിക്കുന്നത്.
1918 - 1950 കാലഘട്ടത്തിൽ നിർമിച്ച എൻ‌ജിനുകളാണു ഇപ്പോഴും ഉപയോഗിക്കുന്നത്.
നീരാവി ഉത്പാദിപ്പിക്കാൻ കൽക്കരിയാണ് പരമ്പരാഗാതമായി ഉപയോഗിക്കുന്നത്.
ഒരു തവണ സർവ്വീസ് നടത്താൻ ഈ തീവണ്ടിക്ക് ഏകദേശം 8,000 ലിറ്റർ വെള്ളം ആവശ്യമാണ്.
ഇതിനാവശ്യമായ വെള്ളം ഭവാനി നദിയിൽ നിന്നുമാണ് എടുക്കുന്നത്.
അടുത്തകാലത്തായി ചില എൻജിനുകളിൽ തിരുച്ചിറപ്പള്ളിയിലെ ഗോൾഡൻ റോക്ക് റയിൽവേ വർക്ക്ഷോപ്പിൽ രൂപാന്തരപ്പെടുത്തി ഫർണസ് ഓയിൽ കൊണ്ടു നീരാവി ഉത്പാദിപ്പിക്കുന്നു.
സ്വിറ്റ്‌സർലണ്ടിലെ സ്വിസ് ലോകോമോട്ടീവ് കമ്പനിയാണ് ഇത് നിർമ്മിച്ചിരിക്കുന്നത്.
ഈ എൻ‌ജിൻ കോച്ചുകൾ റാക് സിസ്റ്റത്തിലും അല്ലാത്തതുമായ പാതകളിൽ ഉപയോഗിക്കാവുന്നതാണ്.
പക്ഷേ, പുതിയ ഡീസൽ കൊണ്ട് പ്രവർത്തിക്കുന്ന കോച്ചുകൾ മുകളിലുള്ള പാതകളിൽ കുന്നൂരിനും ഊട്ടിക്കും ഇടയിൽ മാത്രമേ ഉപയോഗിക്കാൻ പറ്റുകയുള്ളൂ.
ഊട്ടിയിലേക്കുള്ള തീവണ്ടി മേട്ടുപ്പാളയം സ്റ്റേഷനിൽ
റെയിൽപാളത്തിനു നടുവിൽ ഘടിപ്പിച്ചിരിക്കുന്ന സവിശേഷമായ പൽച്ചക്രത്തിൽ കൊളുത്തിപ്പിടിച്ച് മല കയറാൻ കഴിയുന്ന റാക്ക് ആൻഡ് പിനിയൻ സങ്കേതമാണ് മലകയറ്റത്തിന് തീവണ്ടിയെ സഹായിക്കുന്നത്.
പൽച്ചക്രം ഉപയോഗിച്ച് കയറ്റം കയറുന്ന പാതയും വണ്ടിയും ( റാക്ക് റെയിൽവേ ) ഇന്ത്യയിൽ ഇവിടെ മാത്രമാണ് ഉള്ളത്.
1891-ൽ തുടങ്ങി 1908-ൽ പൂർത്തിയാക്കിയ ഇതിന്റെ നിർമ്മാണം ബ്രിട്ടീഷ് നിർമ്മാണ വിദഗ്ദ്ധരാണ് നിർവ്വഹിച്ചത്.
ഈ തീവണ്ടിയുടെ ആവി എൻജിൻ സ്വിറ്റ്സർലാന്റിലെ വിന്റർത്തുരിൽ നിർമ്മിച്ചതാണ്‌.
സമയക്രമം
മേട്ടുപ്പാളയത്തിൽ ‍നിന്നുള്ള നീലഗിരി മൗണ്ടൻ റെയിൽ ആണ് ഊട്ടിയിലേക്കുള്ള റെയിൽപ്പാത.
2011 ഓടെ, റാക് പാതയിൽ ദിവസേന ഒരു ജോഡി ട്രെയിനുകൾ ആണ് ഓടുന്നത്.
ഇത്  മേട്ടുപ്പാളയത്ത് നിന്ന് 07:10 ന് പുറപ്പെട്ട് ഊട്ടിയിൽ 12 മണിക്ക് എത്തും.
വൈകീട്ട് 2 ന് ഊട്ടിയിൽനിന്ന് പുറപ്പെട്ട്  5.35 ന് മേട്ടുപ്പാളയത്തെത്തും.
കല്ലാർ അടർലി, ഹിൽനോവ്, റണ്ണിമേട്, കാട്ടേരി, വെല്ലിങ്ടൺ, ലവ്‌ഡേൽ, അറവങ്കാട് എന്നിവയാണ് ഇടയ്ക്കുള്ള സ്റ്റേഷനുകൾ
ഇത് നീലഗിരിയിൽ നിന്ന് ചെന്നൈയിലേക്ക് തിരിക്കുന്ന നീലഗീരി എക്സ്പ്രസ്സുമായി സമയബന്ധിതമാണ്.
ഇത് കൂടാതെ വേനൽക്കാല പ്രത്യേക തീവണ്ടി, ഏപ്രിൽ - മേയ് മാസങ്ങളിൽ ഉണ്ട്.
ഇത് മേട്ടൂപ്പാളയത്ത് നിന്ന് 09:30 മണിക്ക് പുറപ്പെട്ട്  ഊട്ടിയിൽ 12:15 മണിക്ക് എത്തുന്നു.
കുന്നൂരിനും ഊട്ടിക്കും ഇടക്ക് ദിവസവും നാല് ട്രെയിൻ വീതം സർവീസ്സ് നടത്തുന്നു.
ടിക്കറ്റിംഗ് ലോകപൈതൃകസ്മാരകമായതു കൊണ്ട് ഇപ്പോഴും പഴയരീതിയിലുള്ള ടിക്കറ്റിംഗ് സമ്പ്രദായമാണ് ഈ പാതയിൽ
ഈ തീവണ്ടിപ്പാതയിൽ കമ്പ്യൂട്ടർ അതിഷ്ഠിതമായ ടിക്കറ്റിംഗ് സംവിധാനം ഉണ്ടെങ്കിലും ഊട്ടി-മേട്ടുപ്പാളയം റൂട്ടിൽ ഇപ്പോഴും പഴയരീതിയിലുള്ള ടിക്കറ്റ് വിതരണ സമ്പ്രദായമാണ് നിലനിൽക്കുന്നത്.
ഇത് പൈതൃകസ്മാരകത്തിന്റെ സ്ഥിതി നിലനിർത്തുന്നതിന് വേണ്ടിയാണ്.
പക്ഷേ, ഇന്ത്യൻ റെയിൽ‌വേയുടെ വെബ്‌സൈറ്റ് വഴിയും ഈ പാതയിലെ ടിക്കറ്റ് ബുക്കിംഗ് ചെയ്യാവുന്നതാണ്.
ഏറ്റവുമധികം ഇന്ത്യൻ സിനിമകളിൽ സ്ഥാനംപിടിച്ച തീവണ്ടിയാണ് ഇത്.
ഇതിലെ രണ്ടാംക്ലാസ് യാത്രയ്ക്ക്  ഒമ്പതുരൂപയും (റിസർവേഷൻസഹിതം 24 രൂപ) ഒന്നാംക്ലാസ് യാത്രയ്ക്ക്  റിസർവേഷനടക്കം 92 രൂപയുമാണ് ചാർജ്.
ഒന്നാംക്ലാസിൽ 16 പേർക്ക് യാത്രചെയ്യാം.
രണ്ടാംക്ലാസ് റിസർവ്ഡ് കംപാർട്ടുമെൻറിൽ 142 പേർക്കും ഓർഡിനറി കംപാർട്ടുമെൻറിൽ റിസർവേഷനില്ലാതെ 65 പേർക്കും യാത്രചെയ്യാം.
അറ്റകുറ്റപ്പണികൾ
നീരാവി കൊണ്ടു പ്രവർത്തിക്കുന്ന എൻജിനുകളുടെ ദൈനംദിന അറ്റക്കുറ്റപ്പണികൾ പ്രധാനമായും നടക്കുന്നത് കുന്നൂർ ഉള്ള സ്റ്റീം ലോക്കോമോട്ടീവ് ഷെഡ്ഡിലാണു.
തിരുച്ചിറപള്ളിയിലുള്ള ഗോൾഡൻ റോക്ക് വർൿഷൊപ്പിലാണു സ്റ്റീം എൻ‌ജിനുകളുടെ വാർഷിക അറ്റക്കുറ്റപ്പണികളും, പുനർനിർമ്മാണവും നടക്കുന്നത്.
മറ്റ് കാര്യേജ് കോച്ചുകളുടെ അറ്റക്കുറ്റപ്പണികൾ നടക്കുന്നത് മേട്ടുപ്പാളയം സ്റ്റേഷനിലാണ്.
ഇതിന്റെ ജനപ്രീതി കൊണ്ടും, സഞ്ചരിക്കുന്ന യാത്രക്കാരുടെ എണ്ണം കൊണ്ടും , കുന്നൂർ - ഊട്ടി ഭാഗവും സ്റ്റീം കോച്ചുകൾ ഓടിക്കാനുള്ള ആവശ്യം സതേൺ റെയിൽ‌വേയുടെ പരിഗണയിലുണ്ട്.
പാത ഊട്ടി സ്റ്റേഷനിൽ ട്രെയിൻ കാത്തുനിൽക്കുന്ന യാത്രക്കാർ
നീലഗിരി മലയോര തീവണ്ടി, മൊത്തത്തിൽ of 46 കി.
മി (28 miles) മൊത്തത്തിൽ സഞ്ചരിക്കുന്നു.
ഇതിൽ 208 വളവുകളും, 16 ടണലുകളും, 250 പാലങ്ങളും ഇതിന്റെ പാതയിൽ വരുന്നു.
മലകയറുന്ന യാത്ര ഏകദേശം 290മിനുറ്റ് (4.8 മണിക്കൂർ)  എടുക്കുന്നു.
താഴേക്കുള്ള യാത്ര 215 മിനുറ്റ് (3.6 മണിക്കൂർ) എടുക്കുന്നു.
പശ്ചിമഘട്ട മലനിരകളുടെ കിഴക്കൻ ചരിവുകളിലൂടെയാണു കടന്നു പോകുന്ന പാത കോയമ്പത്തൂർ നീലഗിരി ജില്ലകളെ തമ്മിൽ ബന്ധിപ്പിക്കുന്നു.
മേട്ടുപാളയം മുതൽ കുന്നൂർ വരെ പാത കുത്തനെയുള്ള കയറ്റം കൊടുംകാടിനുള്ളിലൂടെ കടന്നു പോകുന്നു.
ഏഷ്യയിലെ ഏറ്റവും കുത്തനെയുള്ള കയറ്റം ഈ പാതയിലാണു (1 in 12.28 gradient).
മണിക്കൂറിൽ  13 കി.
മീ മാത്രം പരമാവധി വേഗതയിലാണു ഈ കയറ്റം കയറുന്നതു.
കുന്നൂർ മുതൽ ഊട്ടി വരയുള്ള പാത യൂക്കാലിപ്സ് മരങ്ങൾക്കിടയിലൂടെ മനോഹരമായ പുൽമേടുകളും തേയിലത്തോട്ടങ്ങളും താണ്ടികടന്നു പോകുന്നു.
മേട്ടുപ്പാളയം പിന്നിട്ട് കുറച്ചു ദൂരം കഴിഞ്ഞാൽ റാക്ക് ആൻഡ് പിനിയൻ സംവിധാനം ഉപയോഗിച്ചാണ് വണ്ടി മല കയറുന്നത്.
ഇത്രയും ദൂരം വളരെപ്പഴക്കം ചെന്ന ആവി എൻജിൻ‍‍കൊണ്ടാണ് വണ്ടി ഓടുന്നത്.
കൂനൂർ എത്തുംവരെ ഈ രീതിതുടരുന്നു.
കൂനൂർ മുതൽ ഊട്ടി വരെ ഡീസൽ എഞ്ചിനാണ് ഉപയോഗിക്കുന്നത്.
ഈ തീവണ്ടിയാത്ര ദൃശ്യ മനോഹരമായ ഒന്നാണ്.
ഇന്ന് മറ്റു മാർഗ്ഗങ്ങളിലൂടെ എളുപ്പം ഊട്ടിയിൽ എത്താമെങ്കിലും വളരെയധികം സന്ദർശകർ ഇതിന്റെ പ്രത്യേകതമൂലം ഈ തീവണ്ടിയിലാണ് ഊട്ടിയിൽ എത്തുന്നത്.
വിനോദസഞ്ചാരം നീലഗീരി മലകളുടെ മനോഹരമായ ദൃശ്യങ്ങൾ യാത്രയിൽ കാണാം.
ലവ്‌ഡേൽ സ്റ്റേഷൻ
വിനോദസഞ്ചാരികളുടെ സൗകര്യാർത്ഥം കോയമ്പത്തൂർ ജങ്ഷനിൽനിന്ന് മേട്ടുപ്പാളയത്തേക്ക് രാവിലെ 5.15 ന് ബ്ലൂമൗണ്ടൻ എക്‌സ്​പ്രസ് തീവണ്ടിയുണ്ട്.
6.10 ന് തീവണ്ടി മേട്ടുപ്പാളയത്തെത്തും.
ഇതേപോലെ തിരിച്ച് വൈകീട്ട് 7 ന് ബ്ലൂമൗണ്ടൻ മേട്ടുപ്പാളയത്തുനിന്ന് പുറപ്പെട്ട് രാത്രി 8.20 ന് കോയമ്പത്തൂർ ജങ്ഷനിലെത്തും.
താഴെപ്പറയുന്ന പ്രധാന സ്ഥലങ്ങളിലൂടെ ഈ ട്രെയിൻ കടന്നുപോകുന്നു.
മേട്ടുപ്പാളയം - തുടക്കം- 0 km, സമുദ്രനിരപ്പിൽ നിന്ന് 1069ft  - ഇവിടെ കോയമ്പത്തൂർ നിന്നുള്ള ബ്രോഡ് ഗേജ് പാത അവസാനിക്കുന്നു.
ഇവിടെ നീലഗീരി മലയോരപാത തുടങ്ങുന്നു.
ഇവിടെ നിന്ന് തീവണ്ടി, യാത്ര തുടങ്ങി വഴിയിൽ ഭവാനി നദിയും കടക്കുന്നു.
പിന്നീട് ചെറിയ കയറ്റങ്ങൾ തുടങ്ങുന്നു.
കല്ലാർ 8 കി.
മി, 1260ft - ഇവിടെ യാത്രക്കാർ കയറാനായി ഇപ്പോൾ സ്റ്റേഷൻ അടച്ചിരിക്കുന്നു.
പക്ഷേ, റാക് റെയിൽ തുടങ്ങുന്നത് ഇവിടെ നിന്നാണ്.
അഡേർളി - Adderly - 13 km, 2390ft - ഇത് ഒരു വാട്ടർ സ്റ്റോപ്പ് ( water stop ).
ഹിൽ‌ഗ്രോവ് - Hillgrove - 18 km, 3580ft - യാത്രക്കാർക്ക് വിശ്രമിക്കനുള്ള ഒരു സ്റ്റേഷൻ .
റണ്ണിമേട് - Runneymede - 21 km, 4612ft - ഇതും ഒരു വാട്ടർ സ്റ്റോപ്പ് ആണ്.
കതേരി റോഡ് - Kateri Road - 25 km, 5070ft - ഇവിടെ ടെയിൻ നിർത്താറില്ല.
കുന്നൂർ - 28 km, 5616ft - ഇത് പ്രധാന സ്റ്റേഷനും, സ്റ്റോപ്പുമാണ്.
ഇവിടെ റാക് റെയിൽ അവസാനിക്കുകയും, ഇവിടെ നിന്നും തീവണ്ടിയിൽ ഡീസൽ എൻ‌ജിൻ ഘടിപ്പിച്ചുകൊണ്ടാണ് പിന്നീടൂള്ള യാത്ര.
വെല്ലിംഗ്‌ടൺ - 29 km, 5804ft ( മദ്രാസ് റെജിമന്റ് ആസ്ഥാനം ഇവിടെയാണു ) അരുവക്കണ്ട് - 32 km, 6144ft ( കോർഡൈറ്റ് ഓർഡിനൻസ് ഫാക്ടറി ഇവിടെയാണു.) കെട്ടി - 38 km, 6864ft ലവ്‌ഡേൽ - 42 km, 7694ft ഊട്ടി - 46 km, 7228ft (2200 m).
ഇത് കൂടി കാണുക ഊട്ടി ഇന്ത്യൻ റെയിൽ‌വേ ഇന്ത്യയിലെ മലയോര തീവണ്ടിപ്പാതകൾ ചിത്രശാല ഊട്ടി റെയിൽവേ സ്റ്റേഷൻ ഊട്ടി റെയിൽവേ സ്റ്റേഷൻ
അവലംബം പുറത്തേക്കുള്ള കണ്ണികൾ NMR(Nilgiri Mountain Railway) - From Lifeline to Oblivion A photo journey that will take you back in time Archived 2009-08-05 at the Wayback Machine .
Indian railways site on the NMR Railmuseum Images and info Toy train chugs on Ooty train Photographs Archived 2006-05-18 at the Wayback Machine .
20 photos between Ooty and Coonoor The toy train chugs on Archived 2006-04-27 at the Wayback Machine .
International Working Steam Archived 2007-06-09 at the Wayback Machine .
നീലഗിരി മുളവാലൻ ഇംഗ്ലീഷ് വിലാസം https://ml.wikipedia.org/wiki/Esme_longistyla
കറുപ്പിൽ നീല വരകളും വളയങ്ങളുമുള്ള പാൽത്തുമ്പി കുടുംബത്തിൽ ഉള്ള ഒരു മുളവാലൻ സൂചിത്തുമ്പിയാണ് നീലഗിരി മുളവാലൻ ( ശാസ്ത്രീയനാമം : Esme longistyla ) .
പിൻകാലിലെയും പിൻകഴുത്തിലെയും മുഖത്തേയും ഇളം നീല നിറം ഇവയെ എളുപ്പം തിരിച്ചറിയുവാൻ സഹായിക്കുന്നു.
കാടുകളിലെ ചെറിയ അരുവികളും നീർച്ചാലുകളിലുമാണ് ഇവയെ അപൂർവ്വമായെങ്കിലും കാണാൻ സാധിക്കുക.
കണ്ണുകളുടെ ഉപരിഭാഗം കറുത്ത നിറവും കീഴ്ഭാഗം ഇളം നീല നിറവുമാണ്.
ഇവയുടെ ചുണ്ടിനും പിൻകഴുത്തിനും ഇളം നീല നിറമാണ്.
തിളങ്ങുന്ന കറുത്ത നിറത്തിലുള്ള ഉരസ്സിൽ ഇളം​ നീല നിറത്തിലുള്ള നേർത്ത വരകളുണ്ട്.
കാലുകൾക്ക് കറുപ്പ് നിറവും പിൻവശം ഇളം നീല നിറവുമാണ്.
കറുത്ത നിറമുള്ള ഉദരത്തിൽ ഇളം നീല നിറത്തിലുള്ള നേർത്ത വളയങ്ങളുണ്ട്.
ഉദരത്തിന്റെ അവസാന മൂന്ന് ഖണ്ഡങ്ങൾ ഇളം നീല നിറത്തിലാണ്.
കാഴ്ചയിൽ ആൺതുമ്പികളെപ്പോലെയാണ് പെൺതുമ്പികൾ.
മഴ കഴിഞ്ഞുള്ള മാസങ്ങളിൽ ധാരാളമായി കണ്ടുവരുന്നു.
തണൽ പ്രദേശങ്ങളിഷ്ടപ്പെടുന്നവ തുമ്പികളാണ് ഇവ, ഒഴുക്കുള്ള അരുവികളിലാണ് മുട്ടയിടാറുള്ളത്.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ നീലഗിരി മുളവാലൻ എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
നീലഗിരി മുളവാലൻ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
നീലഗിരിത്തവള
പശ്ചിമഘട്ടത്തിൽ തമിഴ്നാട് - കർണ്ണാടക സംസ്ഥാനങ്ങളിലായി കണ്ടുവരുന്ന വംശനാശഭീഷണി നേരിടുന്ന ഒരിനം തവളയാണ് നീലഗിരിത്തവള (ശാസ്ത്രനാമം: Zakerana murthii (ഇംഗ്ലീഷ് പേരുകൾ: Ghats wart frog , Murthy's frog ).
Zakerana greenii എന്ന സ്പീഷ്യസ്സിനോട് സാദൃശ്യമുണ്ട് .
ഉഷ്ണമേഖല മഴക്കാടുകളിൽ കണ്ടുവരുന്ന ഒരു കുഞ്ഞൻ തവളയാണിത്.
നീലച്ചുണ്ടൻ ഇത്തിക്കണ്ണിക്കുരുവി
നീലചുണ്ടൻ ഇത്തിക്കണ്ണിക്കുരുവി യെ ആംഗലത്തിൽ thick-billed flowerpecker എന്നു വിളിക്കുന്നു.
ശാസ്ത്രീയ നാമം Dicaeum agile എന്നാണ്.
10സെ.
മീ  നീളം .
കൊക്ക് ബലമുള്ളതും ഇരുണ്ടതും.
വാലിനു നീളം കുറവാണ്.
മുകളിൽ ഇരുണ്ട ചാര തവിട്ടു നിറമാണ്.
മങ്ങിയ ചാര നിറമുള്ള അടിവശത്ത് ചെറിയ വരകൾ ഉണ്ട്.
മുതുകിന് ഒലീവ് നിറം.
കണ്ണിനു ചുവപ്പു നിറം.
പൂവനും പിടയും ഒരേ പോലെയിരിക്കും.
വാലിന്റെ അറ്റത്ത്വെള്ളപൊട്ടുകളുണ്ട്.
വയൽ കുരുവിയോട് സമ്യമുള്ള ശബ്ദമാണ്.
ഉച്ചിയിലെ തൂവലുകളെ ഉയർത്തി നിർത്താനാവും.
അപ്പോൾ തൂവലിന്റെ അടിയിലെ വെളുപ്പ് കാണും..
തെക്കേ ഏഷ്യയിലെ ഉഷ്ണമേഖല പ്രദേശങ്ങളിൽ ഇന്ത്യ മുതൽ ഇന്തോനേഷ്യ വരേയും ടിമൂറിലും കാണുന്ന സ്ഥിരവാസിയാണ്.
ഭക്ഷണം Illustration of nest by ജോസ്ഫ് വോൾഫ്വരച്ച ചിത്രം
ചെറു പഴങ്ങളാണ് പ്രധാന ഭക്ഷണം.
തേനും പ്രാണികളും ഭക്ഷണമാവാറുണ്ട്.
ഇവ പഴങ്ങൾ വിഴുങ്ങാറില്ല.
മരച്ചില്ലകളിൽ ഉരച്ച് വിത്തുകൾ കളഞ്ഞശേഷമാണ് ഭക്ഷിക്കുന്നത്..
മാറാല ഉപയോഗിച്ചുള്ള തൂങ്ങി കിടക്കുന്ന കീശ പോളുള്ള കൂട് ഉണങ്ങിയ ഇല പോളെയാണ് തോന്നുക..
or ഉറുമ്പിന്റെ കൂടിന്നടുത്ത് ഇവ കൂട് കെട്ടുന്നത്.
The breeding season in southern India is December to March.
പൂവനും പിടയും ചേർന്നാണ് കൂട് ഉണ്ടാക്കുന്നത്.2-4 മുട്ടകളിടും.
The incubation period is around 13 days and the chick takes around 18 days to fledge.
അവലംബം പുറത്തെ കണ്ണികൾ Photographs and videos Archived 2016-06-16 at the Wayback Machine .
Image at ADW Archived 2011-06-17 at the Wayback Machine .
നീലഗിരി മലനിരകൾ ഇംഗ്ലീഷ് വിലാസം https://ml.wikipedia.org/wiki/Nilgiri_mountains
സാധാരണയായി നീലഗിരി മലനിരകൾ എന്ന് വിശേഷിപ്പിക്കപ്പെടുന്ന നീലഗിരി ( തമിഴ് : நீலகிரி , ബഡഗ : நீலகி:ரி നീല മലകൾ ) 2000 മീറ്ററിലധികം ഉയരമുള്ള 24 മലകളെങ്കിലുമുള്ള പ്രദേശമാണ്.
തമിഴ്നാടിന്റെ ഏറ്റവും പടിഞ്ഞാറുള്ള പ്രദേശമാണിത്.
ഇവിടം കർണാടക , കേരളം എന്നീ സംസ്ഥാനങ്ങളുമായി ചേർന്നാണ് കിടക്കുന്നത്.
പശ്ചിമഘട്ട മലനിരകളുടെ ഭാഗമാണിത്.
നീലഗിരി മലനിരകളിൽ വെള്ളക്കടുവയുടെ സാനിധ്യം സ്ഥിരീകരിച്ചിട്ടുണ്ട് അവലംബം പുറത്തേയ്ക്കുള്ള കണ്ണികൾ Nilgiri mountains എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Rock Galleries , Frontline , Volume 24 - Issue 12 :: Jun. 16-29, 2007] The Chinese, Tea and the Nilgiris Making of Wanton soup in Nilgiris Chindians of Nilgiris Chinese Connection and Nilgiris Tourism Indian History Carnival–60: 5th Anniversary Edition Archived 2014-07-18 at the Wayback Machine .
നീലഗിരി മലമുത്തൻ ഇംഗ്ലീഷ് വിലാസം https://ml.wikipedia.org/wiki/Chlorogomphus_campioni
ചിറകിൽ ഇളം തവിട്ടു നിറമുള്ള കല്ലൻ തുമ്പിയാണ് നീലഗിരി മലമുത്തൻ ( Chlorogomphus campioni ).
പശ്ചിമഘട്ടത്തിലെ സ്ഥാനീയ തുമ്പികളിൽ ഒന്നാണ്.
ഉയർന്ന മലനിരകളിലെ പുൽമേടുകളും വനങ്ങളും ഇഷ്ടപ്പെടുന്ന ഈ തുമ്പികളെ അപൂർവ്വമായി മാത്രമേ കാണാനാകൂ.
കണ്ണുകൾക്ക് തിളങ്ങുന്ന പച്ച നിറമാണ്.
കറുത്ത നിറമുള്ള കഴുത്തിൽ വലിയ ഒരു മഞ്ഞ പൊട്ടുണ്ട്.
ഉരസ്സും ഉദരവും കറുത്ത നിറമാണ്.
ഉരസ്സിൽ മഞ്ഞ നിറത്തിലുള്ള ചെറിയ വരകൾ കാണാവുന്നതാണ്.
ഉദരത്തിനു കുറുകെ മഞ്ഞ നിറത്തിലുള്ള ചെറിയ കലകളുണ്ട്.
ഉദരത്തിന്റെ അഗ്രഭാഗം അൽപ്പം തടിച്ചതാണ്.
കാലുകൾക്ക് കറുത്ത നിറം.
സുതാര്യമായ ചിറകുകളുടെ അറ്റത്ത് കടും തവിട്ട് ഛായയുണ്ട്.
വളരെ പ്രായമുള്ള തുമ്പികളുടെ ചിറകുകളിൽ ഇളം തവിട്ട് ഛായ കാണുവാൻ കഴിയും.
പെൺതുമ്പികൾ കാഴ്ചയിൽ ആൺ തുമ്പികളെ പോലെയാണെങ്കിലും ഉദരത്തിലെ മഞ്ഞ നിറമുള്ള കലകൾ വളരെ നേർത്തതായിരുക്കും.
ആകാശത്ത് ഉയർന്ന് പറക്കുന്ന ഈ തുമ്പികൾ അപൂർവ്വമായേ വിശ്രമിക്കാറുള്ളൂ.
വീതിയുള്ള വനപാതകളിലും തുറസ്സായ സ്ഥലങ്ങളിലുമാണ് ഇവയെ കാണാൻ കഴിയുന്നത്.
മരച്ചില്ലകളിൽ തൂങ്ങിക്കിടന്നാണ് ഇവ വിശ്രമിക്കാറുള്ളത്.
നീലച്ചിത്രം ഇംഗ്ലീഷ് വിലാസം https://ml.wikipedia.org/wiki/Pornographic_film ഒരു നീലച്ചിത്രത്തിന്റെ നിർമ്മാണം നടക്കുന്നു.
പ്രേക്ഷകനിൽ ലൈംഗിക ഉത്തേജനം ഉണ്ടാക്കുക എന്ന ഉദ്യേശത്തോടുകൂടി ലൈംഗിക രംഗങ്ങൾ ചിത്രീകരിക്കുന്ന ചലച്ചിത്രങ്ങളെയാണ് പൊതുവേ നീലച്ചിത്രങ്ങൾ അഥവാ അശ്ലീല ചിത്രങ്ങൾ എന്ന് വിളിക്കുന്നത്.
ഇരുപതാം നൂറ്റാണ്ടിന്റെ ആരംഭത്തിൽ ചലച്ചിത്രങ്ങൾ രംഗത്തുവന്നതിനു പിന്നാലെ നീലച്ചിത്രങ്ങളും പുറത്തുവന്നുതുടങ്ങി.
ലൈംഗികവേഴ്ചയും മറ്റ് ലൈംഗിക ക്രിയകളും നീലച്ചിത്രങ്ങളിലെ വിഷയങ്ങളാണ്.
(ആംഗലേയം: Blue Film, Adults Film).
ഇന്ത്യയിൽ ഇവ നിയമം മൂലം നിരോധിക്കപ്പെട്ടിരിക്കുന്നുവെങ്കിലും പല വിദേശരാജ്യങ്ങളിലും നിയമവിധേയമാണ്‌ നീലച്ചിത്ര നിര്മ്മാണം.
ആദ്യകാലത്ത് മിക്കവാറും എല്ലാ രാജ്യങ്ങളിലും തന്നെ നീലച്ചിത്ര നിർമ്മാണവും പ്രദർശനവും നിയമം മൂലം നിരോധിച്ചിരുന്നു.
1970 -കളിൽ അമേരിക്കയിലും യൂറോപ്പിലും നീലച്ചിത്രങ്ങളുടെ നിരോധനം ഭാഗികമായി നീക്കി.
ഇന്റർനെറ്റിന്റെ ആവിർഭാവം നീലച്ചിത്രങ്ങളുടെ വിതരണത്തിൽ കാതലായ മാറ്റങ്ങൾ വരുത്തി.
2004-ൽ റോയിട്ടർ പുറത്തുവിട്ട കണക്കുകൾ പ്രകാരം ഈ വ്യവസായം വർഷംതോറും 11,000 പുതിയ സിനിമകൾ നിർമ്മിക്കുന്നു.
നീലച്ചിന്നൻ ഇംഗ്ലീഷ് വിലാസം https://ml.wikipedia.org/wiki/Aciagrion_approximans_krishna
കുളങ്ങൾക്കും തടാകങ്ങൾക്കും മറ്റു ഒഴുക്കില്ലാത്ത ശുദ്ധജലസ്രോതസ്സുകൾക്കും സമീപത്തായി സാധാരണ കാണപ്പെടുന്ന നിലത്തൻ കുടുംബത്തിൽ ഉള്ള സൂചിത്തുമ്പി ഇനത്തിൽപ്പെട്ട ഒരിനം ചെറിയ തുമ്പിയാണ് നീലച്ചിന്നൻ ( ശാസ്ത്രീയനാമം : Aciagrion approximans krishna ) .
ശരീരത്തിന് വയലറ്റ് കലർന്ന നീല നിറമാണുള്ളത്.
ഉദരത്തിന്റെ അഗ്രഭാഗത്തായി വശങ്ങളിലുള്ള കറുത്ത ചെറിയ പട്ട ഇവയെ എളുപ്പത്തിൽ തിരിച്ചറിയുവാൻ സഹായിക്കും.
ഫ്രെസർ 1921 ൽ പശ്ചിമഘട്ടത്തിൽ ഈ തുമ്പിയെ കണ്ടെത്തുകയും ഇതിനു Aciargion hisopa race krishna എന്ന് പേരിടുകയും ചെയ്തു.
എന്നാൽ ഈയിടെ നടന്ന പഠനങ്ങളിൽ ഇവയ്ക്ക് വടക്കു കിഴക്കൻ ഇന്ത്യയിൽ കാണപ്പെടുന്ന Aciagrion approximans നുമായിട്ടാണ് കൂടുതൽ സാദൃശ്യമെന്നും അതിൻറെ ഒരു ഉപവർഗമായി ( Aciagrion approximans krishna ) കണക്കാക്കാമെന്നും കണ്ടെത്തി.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ നീലച്ചിന്നൻ എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
നീലച്ചിന്നൻ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
നീലഗിരിക്കോമരം ഇംഗ്ലീഷ് വിലാസം https://ml.wikipedia.org/wiki/Idionyx_corona
കോമരത്തുമ്പികൾ (Synthemistidae) എന്ന തുമ്പി കുടുംബത്തിൽപ്പെട്ട ഒരു കല്ലൻ തുമ്പിയാണ് നീലഗിരിക്കോമരം .
ലോകത്തിൽ, പശ്ചിമഘട്ടത്തിലെ നിത്യഹരിതവനങ്ങളിൽ മാത്രം കാണപ്പെടുന്ന ഒരു അപൂർവ്വ ഇനം തുമ്പിയാണ് നീലഗിരിക്കോമരം.
കർണ്ണാടക, തമിൾനാട്, കേരളം എന്നീ 3 സംസ്ഥാനങ്ങളിൽ നിന്ന് മാത്രമാണ് ഈ തുമ്പിയെ ഇത് വരെ കണ്ടെത്തിയിട്ടുള്ളത് .
idionyx ജനുസിൽപ്പെട്ട തുമ്പികളെ കയ്യിലെടുത്ത് പരിശോധിച്ചാൽ മാത്രമേ കൃത്യമായി തിരിച്ചറിയാൻ കഴിയുകയുള്ളു.
ഇവയെ പിടിക്കുന്നതാവട്ടെ വളരെ വിഷമകരവുമാണ്.
ആയതിനാൽ ഈ തുമ്പികളെക്കുറിച്ചുള്ള പരിമിതമായ അറിവ് മാത്രമാണ് ഇത് വരെ ലഭ്യമായിട്ടുള്ളത് .
മറ്റു കോമരത്തുമ്പികളെ  അപേക്ഷിച്ച് വലിപ്പം കുറഞ്ഞ ഇവയുടെ ചിറകുകളിൽ (ചിറകിന്റെ തുടക്ക ഭാഗം മുതൽ ചിറകിലെ പൊട്ട് വരെ) തിളങ്ങുന്ന മഞ്ഞ നിറം വ്യാപിച്ചു കാണാം.
ഈ ഇനത്തിൽപ്പെട്ട മറ്റ് തുമ്പികളിൽ നിന്നു വ്യത്യസ്തമായി ഇവയുടെ താഴെയുള്ള ചെറുവാലുകളിൽ സൂക്ഷ്മരോമങ്ങൾ കാണുകയില്ല.
പെൺതുമ്പിയുടെ കണ്ണുകൾക്കിടയിലുള്ള ഭാഗത്തെ സവിശേഷാകൃതി ഇവയെ എളുപ്പം തിരിച്ചറിയാൻ സഹായിക്കുന്നു .
നിത്യഹരിത വനങ്ങളിലെ കുത്തിയൊഴുകുന്ന നീർച്ചാലുകളോട് ചേർന്നാണ് ഇവയെ കാണാറുള്ളത്.
പർവ്വതമുകളിലെ അരുവികളിലാണ് ഇവ മുട്ടയിടാറുള്ളത് .
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം 1 2 1 2 ↑ {{ cite book }} :  CS1 maint: multiple names: authors list ( link )
പഴശ്ശി രാജാ മ്യൂസിയം
കേരളത്തിലെ കോഴിക്കോട് ജില്ലയിൽ കോഴിക്കോട് കോർപ്പറേഷൻ പരിധിക്കുള്ളിൽ സ്ഥിതി ചെയ്യുന്ന ഒരു മ്യൂസിയം ആർട്ട് ഗ്യാലറി സമുച്ചയമാണ് പഴശ്ശി രാജാ മ്യൂസിയം.
നഗര ഹൃദയത്തിൽ നിന്നും അഞ്ച് കി.
മീ അകലെ ഈസ്റ്റ് ഹില്ലിലാണ് കേരളീയ വാസ്തുശില്പ ശൈലിയിലുള്ള ഈ സംഗ്രഹാലയം.
മനോഹരമായ ഒരു ഉദ്യാനവും പുൽത്തകിടിയുമുള്ള ശാന്ത സുന്ദരമായ പരിസരമാണിവിടം.
കേരള പുരാവസ്തു വകുപ്പിനു കീഴിൽ പ്രവർത്തിക്കുന്ന ഈ മ്യൂസിയത്തിൽ ക്രി.
മു 1000 മുതൽ ക്രി.
വ 200 വരെയുള്ള നിരവധി പുരാവസ്തുക്കൾ പ്രദർശിപ്പിച്ചിരിക്കുന്നു.
മ്യൂസിയം സ്ഥിതി ചെയ്യുന്ന കെട്ടിടം 1812 ൽ പണികഴിപ്പിച്ചതാണ്.
അന്നിത് ഈസ്റ്റ് ഹിൽ ബംഗ്ലാവ് എന്നാണ് അറിയപ്പെട്ടിരുന്നത്.
ബ്രിട്ടീഷ് ഇന്ത്യയിലെ മദ്രാസ് സംസ്ഥാനത്തെ മലബാർ ജില്ലാ കളക്ടറുടെ ഔദ്യോഗിക വസതിയായിരുന്നു ഈസ്റ്റ് ഹിൽ ബംഗ്ലാവ്.
വില്യം ലോഗൻ , എച്ച്.വി. കനോലി എന്നിങ്ങനെ പ്രശസ്തരായ പല ജില്ലാ ഭരണാധികാരികളും ഇവിടെയാണ് വസിച്ചിരുന്നത്.
മാപ്പിള കലാപ കാലത്ത് കനോലി വധിക്കപ്പെട്ടതും ഈ കെട്ടിടത്തിൽ വച്ചാണ്.
സ്വാതന്ത്ര്യ ലബ്ധിക്കു ശേഷം 1976 വരെ ഈസ്റ്റ് ഹിൽ ബംഗ്ലാവ് ജില്ലാ കളക്ടറുടെ ഔദ്യോഗിക വസതിയായി തുടർന്നു.
1976 ലാണ് ഇത് ഒരു പുരാവസ്തു മ്യൂസിയമാക്കി മാറ്റിയത്.
1980 ൽ കേരളവർമ്മ പഴശ്ശി രാജയുടെ സ്മരണയിൽ പഴശ്ശി രാജാ മ്യൂസിയം എന്ന് നാമകരണം ചെയ്തു.
പ്രദർശന വസ്തുക്കൾ
മഹാശിലായുഗത്തിലേയും സിന്ധുനദീ തട സംസ്കാര കാലഘട്ടത്തിലേയും നിരവധി പുരാവസ്തുക്കൾ ഈ മ്യൂസിയത്തിൽ പ്രദർശിപ്പിച്ചിട്ടുണ്ട്.